દેશમા છેલ્લા કેટલાક સમયમાં બાળકો દ્વારા અપરાધની ઘટનાઓ આઘાતજનક રીતે વધી છે, તે જોતાં એક સવાલ જરૂર થાય છે કે, આખરે ભારતની આ નવી પેઢીમાં આ દિશાહીનતા અને આક્રમકતા વધવાનું, વિકરાળ બનવાનું કારણ શું ? આખરે આપણાં કુટુંબો, આપણો સમાજ અને શિક્ષકો કેવા પ્રકારની પેઢીનું ઘડતર કરી રહ્યા છે. ક્યાંક શાળાના આચાર્ય યુનિફૉર્મ પહેરવા મુદ્દે ટોકે તો તેમને ગોળી મારી દેવાય છે, તો ક્યાંક ચાલુ ક્લાસે જ શિક્ષકને ચક્કાના ઉપરાઉપરી ઘા કરી હત્યા કરી દેવામાં આવે છે.